વડાપ્રધાનની ગુજરાત મુલાકાત હોય અને તેઓ ગાંધીનગરમાં રહેતી પોતાની માતા હીરાબાને ન મળે તે પણ ચર્ચાનો વિષય બન્યો છે. સચિવાલયમાં ચાલેલી ચર્ચા મુજબ જે દીકરો વર્લ્ડના પ્રવાસે હોય ત્યારે માતાને યાદ કરી જાહેરમાં રડી પડે, તેટલો પ્રેમ કરતા હોય, પણ માદરે વતન આવે ત્યારે વ્હાલસોઈ માતાને ન મળે તો આશ્ચર્ય થાય તે સ્વાભાવિક છે. સૂત્રો કહે છે, ‘પ્રોટોકોલ અને સમયની મારામારીને કારણે આમ બન્યું છે.’ એમ કહી શકાય કે, નરેન્દ્ર મોદી તો હીરાબાને મળવા આતુર હતા, પણ વડાપ્રધાનના પદે તેઓને ન મળવા દીધા.